মেসির টানে কেরল থেকে রাশিয়া। ২৮ বছরের ক্লিফিন ফ্রান্সিস সাইকেল চেপে রাশিয়ায়। বিশ্বকাপ ফুটবল এক মিলনমেলা। বিভিন্ন দেশের সমর্থকরা ইতিমধ্যেই রাশিয়ায় পৌঁছে গিয়েছেন। গলা ফাটাচ্ছেন প্রিয় দলের সমর্থনে। 
ক্লিফিন ফ্রান্সিস এখনও রাশিয়ায় পৌঁছতে পারেননি। অবশ্য পৌঁছবনই বা কীভাবে! সাইকেল চেপে রাশিয়া যাওয়া তো মুখের কথা নয়। সময় লাগে প্রচুর। ২৩ ফেব্রুয়ারি ফ্রান্সিস কেরল থেকে রাশিয়া অভিমুখে রওনা হয়েছেন। লেনিনের দেশে গিয়ে ফ্রান্স বনাম ডেনমার্ক ম্যাচ দেখবেন ফ্রান্সিস। 
চলতি মাসের ২৬ তারিখ ফ্রান্সের সামনে ডেনমার্ক। সেই ম্যাচের জন্য এখনও দিন সাতেক সময় পাচ্ছেন ফ্রান্সিস। ম্যাচটা দেখার পরে আরও কয়েকদিন রাশিয়ায় থাকবেন কেরলের ওই বাসিন্দা। তার পরে তাঁর প্রিয় মেসির সই নেবেন ফ্রান্সিস। 

এই বিষয়ে অন্যান্য খবর

মেসি বনাম রোনাল্ডো, মাঠের লড়াই সম্পত্তিতেও, সমানে সমানে টক্কর
নেমার-তিতের দলে রয়েছেন ডগলাসের বন্ধু। বিশ্বজয়ের কাণ্ডারী হতে পারেন তিনিও 


কীভাবে তিনি রাশিয়ায় পৌঁছবেন? ফ্রান্সিস স্বয়ং তাঁর রাশিয়া-ভ্রমণের বৃত্তান্ত জানাচ্ছেন। প্রথমে কেরল থেকে তিনি বিমানে দুবাই পৌঁছবেন। সেখান থেকে সাইকেল কিনে রাশিয়ার উদ্দেশে রওনা দেবেন। সংযুক্ত আরব আমিরশাহি, ইরান, আজারবাইজান হয়ে রাশিয়া পৌঁছবেন ফ্রান্সিস। সংযুক্ত আরব আমিরশাহি থেকে
ইরান পৌঁছবেন ফ্রান্সিস জাহাজে। সঙ্গী হবেন তাঁর কাকা। 
রাশিয়া পৌঁছে ডেনমার্ক বনাম ফ্রান্স ম্যাচ দেখে মেসির সঙ্গে দেখা করবেন কেরলের এই মেসি-ভক্ত। তার পরে দেশে ফিরে আসবেন সাইকেল চেপে।
 
অনেক আশা নিয়ে রাশিয়া যাচ্ছেন ফ্রান্সিস। মেসির সঙ্গে দেখা করতে পারবেন কিনা জানা নেই। অনেক ভক্তই তো মেসির সঙ্গে দেখা করবেন বলে রাশিয়ায় হাজির। তার উপরে ফ্রান্সিস চাইছেন, তাঁর সাইকেলে সই করে দেবেন মেসি। তাঁর স্বপ্ন কি সফল হবে? আপাতত এই উত্তর সময়ের গর্ভে।